Tteɛeddin iseggasen, tasekla taqbaylit tenǧer abrid-is di tira imi bdan ad d-ttbanen wid iqedcen fell-as am: Boulifa, Ben Sdira, Sid Kaoui d Lechani; xedmen asiskel i yeḍrisen yellan di timawit rran-ten-id ɣer tira iwakken ad selmden s yis-sen tutlayt, d anect-a i tt-yeǧǧan tedda d usmeynet, almi d iseggasen n 1970 i d-tebda tira n tsekla, anda imura ttarunayen i d-snulfan s teqbaylit.